What If...? (animaatiosarja)

What If…? on yhdysvaltalainen A. C. Bradleyn luoma Disney+-suoratoistopalveluun julkaistu animaatiosarja, joka perustuu Marvel Comicsin samannimiseen sarjakuvaan. Se on Marvel Cinematic Universen (MCU) neljäs Marvel Studiosin tuottama televisiosarja ja sen animaatio-osasto Marvel Studios Animationin ensimmäinen animaatiosarja. Sarja tutkii vaihtoehtoisia aikajanoja, joissa MCU-elokuvien ja MCU-televisiosarjojen merkittävät tapahtumat tapahtuivat eri tavalla. Bradley toimi sarjan pääkäsikirjoittajana kahdella ensimmäisellä tuotantokaudella ja Matthew Chauncey kolmannella tuotantokaudella, Bryan Andrewsin toimiessa sarjan pääohjaajana.
Jeffrey Wright ääninäyttelee sarjan kertojana toimivaa Seuraajaa. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan. Maaliskuussa 2019 yhden niistä raportoitiin perustuvan "What If…?" -sarjakuviin. Sarja julkistettiin virallisesti kuukausi myöhemmin ja osa hahmoja elokuvissa esittäneistä näyttelijöistä palaa ääninäyttelemään heitä tähän sarjaan. Marvel Studiosin visuaalisen kehityksen johtaja Ryan Meinerding auttoi määrittelemään sarjalle cel-shading -animointityylin, joka suunniteltiin heijastaa elokuvien tyyliä. Ensimmäisen tuotantokauden jaksojen animoinnista vastasivat Flying Bark Studios ja Stellar Creative Lab, Blue Spiritin ja Squeezen osallistuessa myös ensimmäisen tuotantokauden animointiin, ja SDFX Studiosin osallistuessa toisen tuotantokauden animointiin. Stephan Franck toimi sarjan pääanimaattorina ensimmäisellä tuotantokaudella, sekä ohjaajana toisella ja kolmannella tuotantokaudella, joiden aikana Scott Wright toimi uutena pääanimaattorina. Chauncey, joka toimi sarjan story editorina, korvasi Bradleyn sarjan pääkäsikirjoittajana kolmannella tuotantokaudella.
"What If…?:n" ensimmäinen tuotantokausi, joka koostuu yhdeksästä jaksosta, julkaistiin Disney+:aan osana MCU:n 11. elokuuta – 6. lokakuuta 2021. Toinen tuotantokausi, joka koostuu myös yhdeksästä jaksosta, julkaistiin 22. joulukuuta – 30. joulukuuta 2023. Kolmas ja viimeinen tuotantokausi, joka koostuu kahdeksasta jaksosta, julkaistiin 22. joulukuuta – 29. joulukuuta 2024. Sekä toinen että kolmas tuotantokausi olivat osa MCU:n . Sarja on saanut kehuja kriitikoilta ääninäyttelijöiden, animoinnista ja tarinasta, mutta sarjaa myös kritisoitiin sen jaksojen pituuksista ja käsikirjoituksista. Sille tullaan julkaisemaan syyskuussa 2025 spin-off -sarja nimeltä "Marvel Zombies".
Juoni.
Multiversumin vapauduttua ja luotua lukuisia vaihtoehtoisia aikajanahaaroja, Seuraaja tutkii näitä aikajanojen muodostamia universumeita saadakseen, selville mitä olisi tapahtunut, jos Kostajien, Galaksin Vartijoiden, asgardilaisten, wakandalaisten, Mystisen magian mestareiden, ja heidän kohtaamiensa vihollisten asiat olisivat menneet toisin. Toisella tuotantokaudella, Multiversumin Vartijoiden perustamisen jälkeen, Seuraaja jatkaa multiversumin ja uusien sankareiden tarkkailemista. Kolmannella tuotantokaudella, Seuraaja alkaa yhä enemmän rikkoa valaansa olla puuttumatta multiversumin asioihin, ja lopulta toiset Seuraajat ottavat tavoitteekseen rankaista häntä.
Ääninäyttelijät.
Suomenkieliset.
Ainoastaan ensimmäinen tuotantokausi on jälkiäänitetty suomeksi.
Suomenkielisen version ohjauksesta vastaa Aku Hytönen ja käännöksestä Taneli Junttila.
Tuotanto.
Kehitys.
Syyskuussa 2018 raportoitiin, että Marvel Studios kehitti useita televisiosarjoja Disneyn suoratoistopalveluun Disney+, Marvel Studiosin johtaja Kevin Feigen ottaessa ”käytännönläheisen roolin” jokaisen sarjan kehittämisessä, keskittyen ”tarinan jatkuvuuteen” elokuvien kanssa ja ”käsitellen” niistä rooleihinsa palaavat näyttelijät. Maaliskuussa 2019 raportoitiin, että Marvel Studios suunnitteli luovansa Disney+-palveluun "What If…?" -sarjakuvaan perustuvan animaatiosarjan. Tämä Feigen tuottama antologiasarja tutkisi miten asiat MCU:ssa olisivat voineet tapahtua eri tavalla. Toiveena oli saada MCU:n elokuvista tutut näyttelijät sarjaan ääninäyttelemään itse omia hahmojaan. Kuukausi myöhemmin Disney ja Marvel julkistivat sarjan virallisesti. Joulukuussa 2019 paljasti, että ensimmäinen tuotantokausi sisältäisi 10 jaksoa ja että toista 10 jakson pituista tuotantokautta oli alettu jo työstää. Koronaviruspandemian aiheuttamien viivästysten vuoksi, molemmat tuotantokaudet muutettiin yhdeksän jakson pituisiksi. Vastaava tuottaja Brad Winderbaum selitti, että ensimmäisen tuotantokauden kymmenes jakso ei valmistuisi ajoissa, joten se esitettäisiin vasta toisella tuotantokaudella. Jaksot ovat noin 30 minuuttia pitkiä. Vuoden 2022 San Diego Comic-Con Internationalissa paljastettiin, että sarjalle tullaan toteuttamaan kolmas tuotantokausi.
Käsikirjoitus.
Feige selitti sarjan virallisen julkistuksen aikana, että tapahtumat kuvailisivat MCU:n eri ”tärkeitä hetkiä” muutettuina. Hän paljasti esimerkiksi, että ensimmäinen jakso kertoisi millaista olisi, jos Peggy Carter olisi ottanut supersotilasseerumia Steve Rogersin sijasta. A. C. Bradley toimii sarjan pääkäsikirjoittajana, Matthew Chaunceyn toimiessa story editorina. Jaksojen käsikirjoittamisesta ja toteutuksesta vastaavat Bradley, Chauncey, ohjaaja Bryan Andrews, Winderbaum, junior executive Simona Paparelli ja käsikirjoituskoordinaattori Ryan Little, "What If…?" -sarjakuvien toimiessa mahdollisten tarinalinjojen inspiraationa. Luotuaan yli 30 mahdollista jaksosuunnitelmaa, Feige niistä suosikkinsa, jotka rajattiin yhä pienempään määrään muodostamaan sarjan ensimmäinen tuotantokausi. Bradley alun perin esitti myös idean jaksosta, jossa Jane Foster olisi saanut Thorin voimat, mutta ideasta luovuttiin, koska sitä aiottiin käyttää elokuvassa "" (2021). Bradley ilmoitti toisen tuotantokauden jäävän viimeiseksi Marvel Studiosin projektiksi, jonka parissa hän työskenteli. Chauncey toimii sarjan pääkäsikirjoittajana kolmannella tuotantokaudella.
Roolijako.
Marvelin suunnitelma oli saada MCU-elokuvista tutut näyttelijät palaamaan rooleihinsa. Heinäkuussa, vuoden 2019 San Diego Comic-Con Internationalissa, Feige paljasti, että niiden MCU-näyttelijöiden joukossa, jotka ääninäyttelevät sarjassa, ovat Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper, Sean Gunn, Natalie Portman, Taika Waititi, Toby Jones, Djimon Hounsou, Jeff Goldblum, Michael Rooker, David Dastmalchian, Stanley Tucci ja Chris Sullivan. Feige paljasti myös, että Jeffrey Wright oli valittu ääninäyttelemään sarjan kertojaa, Seuraajaa. Sarjan äänitykset alkoivat elokuussa 2019 ja jatkuivat vuoden 2020 alkuun. Koronaviruspandemian aikana Walt Disney Studiosin tiloissa, Burbankissä, tehtävä studiotyö keskeytettiin ja tuotantoa jatkettiin etänä.
Tammikuussa 2021 Frank Grillo vahvisti ääninäyttelevänsä sarjassa omaa MCU-hahmoaan: Brock Rumlow’ta. Heinäkuussa 2021 Seth Greenin paljastettiin palaavan Howard Ankan ääneksi, sekä Andy Serkisin palaavan Ulysses Klauen ääneksi. Lisäksi "Variety" raportoi, että osalla hahmoista, kuten Tony Starkilla, Steve Rogersilla ja Carol Danversillä, on sarjassa eri näyttelijät kuin MCU-elokuvissa.
Ennen sarjan julkaisua paljastettiin, että myös Angela Bassett, Benedict Cumberbatch, Benedict Wong, Benicio del Toro, Bradley Whitford, Carrie Coon, Clancy Brown, Clark Gregg, Cobie Smulders, Danai Gurira, Don Cheadle, Emily VanCamp, Evangeline Lilly, Georges St-Pierre, Jaimie Alexander, John Kani, Jon Favreau, Kat Dennings, Kurt Russell, Leslie Bibb, Ophelia Lovibond, Paul Bettany, Rachel House, Rachel McAdams, Tilda Swinton ja Tom Vaughan-Lawlor palaavat MCU-elokuvista tai Marvel One-Shots -lyhytelokuvista tuttuihin rooleihinsa.
Toisella tuotantokaudella myös Jude Law, Peter Serafinowicz, John Slattery, Laurence Fishburne, Atandwa Kani, Sam Rockwell, Tessa Thompson, Rachel Weisz ja Elizabeth Olsen ääninäyttelivät itse sarjassa omia MCU-hahmojaan. Lisäksi, Devery Jacobs ääninäytteli sarjaa varten luotua aivan uutta hahmoa: nuorta Tesseraktista yliluonnolliset voimat saanutta mohawk-naista nimeltä Kahhori.
Kolmannella tuotantokaudella MCU-ääninäyttelijöistä olivat mukana sarjassa myös Anthony Mackie, David Harbour, Teyonah Parris, Kathryn Hahn, Kumail Nanjiani, Dominique Thorne, Simu Liu, Hailee Steinfeld, James D’Arcy, Oscar Isaac, Wyatt Russell, Walton Goggins, Meng’er Zhang ja David Kaye. Lisäksi, animaatiosarjoissa "X-Men" (1992–1997) sekä "X-Men ’97" (2024–) ääninäytellyt Alison Sealy-Smith palasi ääninäyttelemään Ororo Munroen / Stormin varianttia. Lisäksi Jason Isaacs, D. C. Douglas ja Darin de Paul ääninäyttelevät kolmea muuta Seuraajaa: Eminenssiä, Inkarnaatiota ja Teloittajaa.
Animointi.
Sarjan on ohjannut Bryan Andrews, ja sarja on toteutettu cel-shading-animaatiotyylillä. Hahmojen ulkonäkö perustuu siihen, miltä he näyttivät elokuvissa. Ryan Meinerding, Marvel Studiosin visuaalisen kehityksen johtaja työskenteli yhdessä Andrewsin kanssa löytääkseen sarjalle animointityylin, jota Bradley kuvaili elokuvalliseksi. Bradley lisäsi, että Marvel ”yritti käyttää väripalettia, valaistusta ja hahmosuunnittelua kertoakseen tarinan mahdollisimman” samalla tavalla kuin näytellyssä elokuvassa. Flying Bark Productions ja Stellar Creative Lab vastasivat kaikkien kolmen tuotantokauden animoinnista, Blue Spiritin ja Squeezen osallistuessa myös ensimmäisen tuotantokauden animointiin, ja SDFX Studiosin osallistuessa toisen tuotantokauden animointiin. Stephan Franck toimi sarjan pääanimaattorina. Graham Fisher ja Joel Fisher toimivat sarjan leikkaajina.
Musiikki.
Lokakuussa 2020 Laura Karpman valittiin säveltämään sarjan musiikki. Karpman ja tuottavat ottivat inspiraatiota tavasta, jolla Alan Silvestri sävelsi "," (2019) musiikin, ja sovittivat sarjaan olemassaolevaa musiikkia eri MCU-elokuvista. Karpmanilla oli pääsy kaikkien aiempien MCU-elokuvien sävellysten nauhoitteisiin ja nuottivihkoihin. Jokaisen jakson kohdalla, hän katsoi kuinka tarina sekä linjautui samalla tavalla MCU:n kanssa että erosi siitä, ja että millaisen musikaalisen ääniraidan jakson tarina siten missäkin kohtaa tarvitsi. Marvel Music ja Hollywood Records julkaisivat ensimmäisen jakson soundtrackin 13. elokuuta 2021, ja myöhempien jaksojen soundtrack-albumit julkaistiin pian jaksojen jälkeen.
Toisella tuotantokaudella, Karpmanin vaimo, Nora Kroll-Rosenbaum, liittyi sarjaan toiseksi säveltäjäksi. He saivat työnsä valmiiksi joulukuun 2023 alkuun mennessä. Kahhorin jakso sisälsi mohawkien perinteistä musiikkia. EP-levy, joka sisälsi viisi ääniraitaa kauden kolmannesta jaksosta, ”Mitä jos… Happy Hogan pelastaisi joulun?”, julkaistiin 15. joulukuuta 2023. Hollywood Records ja Marvel Music julkaisivat valikoituja ääniraitoja toiselta tuotantokaudelta sisältävän soundtrack-albumin digitaalisesti 5. tammikuuta 2024.
Karpman ja Kroll-Rosenbaum palasivat säveltäjiksi myös kolmannelle tuotantokaudelle. Kauden soundtrack-albumi julkaistiin 10. tammikuuta 2025.
Julkaisu.
"What If…?:n" ensimmäinen tuotantokausi koostuu yhdeksästä jaksosta, jotka julkaistiin Disney+:aan yksitellen joka keskiviikko 11. elokuuta 2021 alkaen ja 6. lokakuuta 2021 asti. Se oli osa MCU:n . Toinen tuotantokausi koostuu myös yhdeksästä jaksosta, jotka julkaistiin päivittäin 22. joulukuuta 2023 alkaen ja 30. joulukuuta 2023 asti. Kyseinen tuotantokausi oli myös Marvel Studiosin ensimmäinen projekti, joka julkaisi uusia jaksoja päivittäin. Kolmas ja viimeinen tuotantokausi koostuu kahdeksasta jaksosta, jotka julkaistiin päivittäin 22. joulukuuta 2024 alkaen ja 29. joulukuuta 2024 asti. Sekä toinen että kolmas tuotantokausi olivat molemmat osa MCU:n .
Tulevaisuus.
"Marvel Zombies".
Vuoden 2021 Disney+-päivänä julkistettiin "Marvel Zombies" -animaatiosarja, Andrewsin palatessa ohjaajaksi ja toimiessa myös sarjan showrunnerina, Zeb Wellsin toimiessa pääkäsikirjoittajana. Sarja sijoittuu samaan vaihtoehtoiseen aikajanaan kuin "What If…?":n viides jakso ”Mitä jos… zombeja?!”. Yli 10 MCU-elokuvista tuttua näyttelijää ääninäyttelee itse sarjassa omia hahmojaan. Sarja tullaan julkaisemaan kokonaisuudessaan 24. syyskuuta 2025.
Potentiaalisia projekteja.
Winderbaum sanoi, että joidenkin hahmojen oli mahdollista esiintyä näytellyissä medioissa, niin kuin Marvel Comicsin sarjakuvissakin ”mitä jos” -konsepteissa esitellyt hahmot ovat toisinaan selvittäneet tiensä sarjakuvien pääjatkumoon. Andrews ja Hayley Atwell ovat ilmaisseet kiinnostuksensa näyteltyyn elokuvaan Kapteeni Carterista. Atwell teki ensimmäisen näytellyn esiintymisensä Kapteeni Carterin roolissa, näytellessään hahmon vaihtoehtoista versiosta Maasta-838 (joka ei ole sama universumi kuin "What If…?":ssä nähty universumi tai MCU:n ”Pyhä aikajana” eli Maa-616), joka on Illuminatin jäsen. Tähtilordi T’Challasta oli aiemmin kehiteillä spin-off, mutta sen kehitystyö keskeytettiin Chadwick Bosemanin kuoleman vuoksi.